b'\n_START_ARTICLE_\nHellsing\n_START_SECTION_\nSiu\xc5\xbeetas\n_START_PARAGRAPH_\nHellsing organizacija yra pavadinta ir orientuota \xc4\xaf \xc5\xa0vent\xc4\x85j\xc4\xaf protestant\xc5\xb3 riteri\xc5\xb3 ordin\xc4\x85, kuriam i\xc5\xa1 prad\xc5\xbei\xc5\xb3 vadovavo Abraomas Van Helsingas. Pagrindin\xc4\x97 Hellsing pareiga yra surasti ir sunaikinti visus, kurie grasina karalien\xc4\x97s ir \xc5\xa1alies saugumui. Tai b\xc5\xabt\xc5\xb3 vampyrai ir kitokie neai\xc5\xa1kios kilm\xc4\x97s blogio padarai. \xc5\xa0iai organizacijai vadovauja Integra Fairbrook Wingates Helsing, kuri paveld\xc4\x97jo vadov\xc4\x97s pareigas b\xc5\xabdama dar vaikas, po t\xc4\x97vo mirties. Ji savo akimis mat\xc4\x97 mir\xc5\xa1tant\xc4\xaf t\xc4\x97v\xc4\x85 ir tai j\xc4\x85 pakeit\xc4\x97, i\xc5\xa1 ma\xc5\xbeos drovios mergait\xc4\x97s ji tapo tvirta, mirtina \xe2\x80\x9ej\xc4\x97ga\xe2\x80\x9c. Integr\xc4\x85 saugo i\xc5\xa1tikimas Helsing\xc5\xb3 \xc5\xa1eimos liokajus Walter C. Dornez\xe2\x80\x99as ir Alukard\xe2\x80\x99as, pats galingiausias vampyras, kuris prisiek\xc4\x97 i\xc5\xa1tikimyb\xc4\x99 Helsing\xc5\xb3 \xc5\xa1eimai po to, kai buvo nugal\xc4\x97tas Abraomo Van Helsingo \xc5\xa1imt\xc4\x85 met\xc5\xb3 prie\xc5\xa1 dabartin\xc4\x97s istorijos \xc4\xafvykius. Naujausias Hellsing organizacijos ginklas kovojant su blogio j\xc4\x97gomis, tai buvusi policinink\xc4\x97 Seras Viktorija, kuri\xc4\x85 Alukardas pavert\xc4\x97 vampyre._NEWLINE_Kai Anglijoje netik\xc4\x97tai i\xc5\xa1auga su vampyrais susijusi\xc5\xb3 incident\xc5\xb3 skai\xc4\x8dius, Integra su\xc5\xbeino, kad naci\xc5\xb3 grup\xc4\x97s liku\xc4\x8diai, pasivadin\xc4\x99 Millenium, vis dar egzistuoja ir siekia atgaivinti Tre\xc4\x8di\xc4\x85j\xc4\xaf Reich\xc4\x85 sukurdami vampyr\xc5\xb3 batalion\xc4\x85. Hellsing, Millenium ir slaptasis Vatikano 13 skyrius Iscariot susiduria apokaliptiniame tri\xc5\xa1aliame kare Londone ir Millenium atskleid\xc5\xbeia savo tikruosius ketinimus\xc2\xa0\xe2\x80\x93 sunaikinti vampyr\xc4\x85 Alukard\xc4\x85 ir taip u\xc5\xbebaigti II pasaulinio karo metu prad\xc4\x97t\xc4\x85 nesantaik\xc4\x85.'